|  |  |
| --- | --- |
|  | DAUGAVPILS UNIVERSITĀTE reģ. Nr. 2793000222  Vienības ielā 13, Daugavpilī, LV-5401  tālr. 65422180, 65422922, fax. 65422890, e-pasts du@du.lv |

APSTIPRINU

Daugavpils Universitātes

rektore, profesore Irēna Kokina

Daugavpilī 2022.gada 3.februārī

**RISKU PĀRVALDĪBAS POLITIKA**

**DAUGAVPILS UNIVERSITĀTĒ**

1. RISKU PĀRVALDĪBAS MĒRĶI UN LOMA

* 1. Riksu pārvaldības mērķis ir identificēt, novērtēt, vadīt un kontrolēt Daugavpils Universitātes (turpmāk DU) darbības riskus, mazinot to iestāšanās varbūtību.
  2. Risku vadība ir nepārtraukts DU pārvaldības process.
  3. Risku pārvaldības politika ir izstrādāta saskaņā ar DU Stratēģiju un ir neatņemama DU pārvaldības sastāvdaļa.

2. RISKU PĀRVALDĪBAS PRINCIPI

2.1.Sistēmiska risku vadība veicina drošāku DU mērķu sasniegšanu, mazina risku iestāšanās varbūtību.  
2.2.Efektīva risku pārvaldība ļauj savlaicīgi paredzēt un novērst potenciālu kaitējumu DU reputācijai, finanšu situācijai un operatīvai darbībai, kā arī nodrošina atbilstību tiesību aktu prasībām un labai pārvaldības praksei.  
2.3. DU organizē atbildīgo darbinieku izglītošanu par risku pārvaldības procesiem, veicinot izpratni par risku identifikāciju un risku mazinošo darbību vadību.

3. RISKU PĀRVALDĪBAS UZDEVUMI

3.1. Risku pārvaldības politikas uzdevums ir noteikt vienotu pieeju DU risku pārvaldības procesam, aprakstīt DU īstenotās risku pārvaldības mērķi un pamatprincipus, sistēmas ietvaru, atbildības sadalījumu risku pārvaldības procesa īstenošanā un risku pārvaldībā iesaistītās puses.

3.2. Efektīva risku pārvaldība ļauj savlaicīgi paredzēt un novērst potenciālu kaitējumu DU reputācijai, finanšu situācijai un operatīvajai darbībai, kā arī ļauj nodrošināt atbilstību tiesību aktu prasībām un labai pārvaldības praksei.

3.3. Risku pārvaldības sistēma identificē, nosaka un kontrolē tos riskus, kas ir būtiski DU funkciju kvalitatīvai izpildei un stratēģisko mērķu sasniegšanai.

3.4. Risku pārvaldības uzdevumi:

3.4.1. identificēt, novērtēt un analizēt riskus, to iestāšanās varbūtību un iespējamās sekas, plānot un vadīt risku mazināšanas un kontroles pasākumus.

3.4.2. sekmēt DU izvirzīto galveno mērķu sasniegšanu;

3.4.3. atvieglot lēmumu pieņemšanu nenoteiktības apstākļos;

3.4.4. novērst neracionālu vai neefektīvu finanšu, u.c. resursu izmantošanu;

3.4.5. apzināt iespējamo notikumu negatīvās sekas, kas potenciāli var ietekmēt DU izvirzīto mērķu sasniegšanu, procesu un projektu īstenošanu;

3.4.6. minimizēt nākotnes zaudējumus no nevēlamiem notikumiem un maksimizēt ieguvumus pie pastāvošā risku līmeņa DU.

4. RISKU PĀRVALDĪBAS PAMATPRINCIPI

4.1. Risku pārvaldība tiek īstenota kā nepārtraukts un regulārs process. Tā tiek plānota, uzturēta un pilnveidota atbilstoši DU attīstības stratēģijai.

4.2. Risku pārvadība tiek lietota visās DU darbības jomās un visās struktūrvienībās.

4.3. Risku pārvaldības politikā noteiktās prasības un principi ir saistoši visiem DU darbiniekiem. Notiek sistemātiska darbinieku izglītošana, izskaidrošana un informācijas sniegšana, veicinot sapratni par risku un tā pārvaldīšanu.

4.4. Sistēmiska un efektīva risku pārvaldība veicina DU mērķu sasniegšanu, procesu īstenošanu un projektu pārvaldību, mazinot nelabvēlīgu notikumu iespējamību un ietekmi un identificējot iespējas, uz kurām ir jāreaģē.

4.5. Risku pārvaldība atbilstoši un savlaicīgi reaģē uz ārējām un iekšējām izmaiņām un notikumiem.

4.6. Risku vadības pamatprincipi:

4.6.1. risku vadības vides princips – DU nodrošina ētisko normu pārvaldības kultūru ar efektīvu iekšējo kontroli visos struktūras līmeņos. DU princips attiecībā uz risku pārvaldību ir motivēt darbiniekus atklāt potenciālos riskus. Netiek atbalstīta rīcība, ja informācija par  
zināmiem potenciāliem riskiem netiek ziņota;

4.6.2. obligātuma un kopuma princips – risku pārvaldība uztverama kā neatņemama lēmumu pieņemšanas sastāvdaļa, sākot ar stratēģijas izstrādi un ieviešanu līdz ikdienas darbībai;

4.6.3. piesardzības princips – DU ievēro piesardzību, kas nozīmē, ka, pastāvot iespējamam apdraudējumam, jārīkojas uzmanīgi, pat ja apdraudējuma cēloņi un sekas nav skaidri izprotami. DU uzņemas riskus tikai zināmās darbības jomās, nepieļaujot pārmērīgu risku nevienā no tām. Konstatējot paaugstinātu risku, tiek veiktas nekavējošas darbības tā mazināšanai, noteikti ierobežojumi vai atteikšanās no risku izraisošo darbību veikšanas;

4.6.4. nepārtrauktības princips – risku pārvaldības process ir nepārtraukts, tas notiek pastāvīgi un ir DU attīstības daļa. Risku pārvaldības procesa efektivitāte tiek regulāri pilnveidota;

4.6.5. atbilstības un samērīguma princips – DU resursi risku pārvaldīšanai tiek izmantoti efektīvi un samērojami ar risku smagumu (izdevumu samērīgums pret iespējamiem zaudējumiem riska iestāšanās gadījumā).

5. RISKU VALDĪBA

5.1. Riska situāciju vai kļūdu, kas rada vai var radīt finansiālos zaudējumus, normatīvo aktu pārkāpumus, negatīvu ietekmi uz DU reputāciju vai tās mērķu sasniegšanu, konstatēšanā iesaistīts ikviens DU darbinieks, risku identificēšanā – visu DU struktūrvienību vadītāji.

5.2. Identificēto risku novērtēšanā un interpretēšanā, risku mazināšanas un kontroles pasākumu plānošanā un īstenošanā iesaistīti par noteiktām kompetences sfērām atbildīgie DU struktūrvienību vadītāji, procesu koordinē DU rektors. Risku uzraudzību veic arī DU ārējie auditori.

5.3. Risku vadības process strukturēts piecos galvenajos soļos:

5.3.1. risku identificēšana;

5.3.2. risku novērtēšana;

5.3.3. risku mazināšanas un/vai kontroles pasākumu noteikšana un īstenošana;

5.3.4. risku pārraudzība;

5.3.5. ziņošana un informēšana.

5.4. DU galvenie riski identificēti šādās risku kategorijās:

5.4.1. stratēģiskie riski: riski, kas saistīti ar stratēģisko mērķu noteikšanu un īstenošanu;

5.4.2. operacionālie riski: riski, kas saistīti ar darbinieku kļūdām, prasībām neatbilstošu vai nepilnīgu iekšējo procesu norisi, informācijas sistēmām, projektiem, ietekmi uz vidi, darba vidi un ārējo apdraudējumu;

5.4.3. finanšu riski: tirgus risks (cenas, procentu likmju, valūtas risks), kredītrisks un likviditātes risks;

5.4.4. juridiskie/atbilstības riski: riski saistībā ar normatīvo aktu prasību neizpildi vai neprecīzu interpretāciju, t.sk. noziedzīgi iegūtu līdzekļu legalizācijas un terorisma finansēšanas novēršanas jomā, starptautiskām sankcijām un citiem juridiskiem aspektiem;

5.4.5. krāpšanas un korupcijas riski: riski saistībā ar lēmumiem, kas var tikt pieņemti savu vai citas personas interešu labā, nepienākošos labumu gūšana.

6. RISKU PĀRVALDĪBAS NORMATĪVAIS IETVARS

6.1. Lai nodrošinātu vienotu risku pārvaldības politikas prasību izpildi, darbinieku, tai skaitā struktūrvienību vadītāju, labāku izpratnes līmeni un detalizētāk izskaidrotu atsevišķas šīs politikas sastāvdaļas, DU struktūrvienības, izstrādājot iekšējos normatīvos aktus, paredz precīzas un izpildāmas darbības un kontroles pasākumus.

6.2. Risku vadības sistēma nodrošina normatīvo aktu par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā ievērošanu.